CELEX: 62011TN0667
Language: sl
Date: 2011-12-28 00:00:00
Title: Zadeva T-667/11: Tožba, vložena 28. decembra 2011 – Veloss in Attimedia proti Parlamentu

25.2.2012   
            
            
               SL
            
            
               Uradni list Evropske unije
            
            
               C 58/15
            
         Tožba, vložena 28. decembra 2011 – Veloss in Attimedia proti Parlamentu
   (Zadeva T-667/11)
   2012/C 58/28
   Jezik postopka: angleščina
   
      Stranke
   
   
      Tožeči stranki: Veloss International SA (Bruselj, Belgija) in Attimedia SA (Bruselj) (zastopnik: N. Korogiannakis, odvetnik)
   
      Tožena stranka: Evropski parlament
   
      Predlogi
   
   Tožeči stranki Splošnemu sodišču predlagata:
   
               —
            
            
               Sklep Evropskega parlamenta, s katerim je bila v okviru javnega razpisa št. EL/2011/EU „prevod v grščino“ (1) ponudba tožečih strank uvrščena na drugo mesto seznama uspešnih ponudnikov, kar je bilo tožečima strankama sporočeno z dopisom 18. oktobra 2011, in vse z njim povezane poznejše odločbe, vključno z dodelitvijo zadevnega naročila prvemu uspešnemu ponudniku, naj se razglasijo za nične;
            
         
               —
            
            
               Evropskemu parlamentu naj se naložil plačilo odškodnine tožečima strankama zaradi izgube možnosti in škodovanja ugledu v višini 10 000 EUR;
            
         
               —
            
            
               Evropskemu Parlamentu naj se naloži plačilo stroškov in izdatkov, nastalih v zvezi s to tožbo, tudi če bi jo Splošno sodišče zavrnilo.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata pet tožbenih razlogov.
   
               1.
            
            
               Prvi tožbeni razlog:
               
                           —
                        
                        
                           odbor za ocenjevanje je pomešal izbirna merila in merila za dodelitev ter različne faze postopka javnega razpisa;
                        
                     
         
               2.
            
            
               Drugi tožbeni razlog:
               
                           —
                        
                        
                           Evropski parlament je kršil člen 100(2) Finančne uredbe (2), ker tožečima strankama kljub njuni pisni zahtevi ni dovolil vpogleda v finančno ponudbo izbranega ponudnika;
                        
                     
         
               3.
            
            
               Tretji tožbeni razlog:
               
                           —
                        
                        
                           različne pomanjkljivosti pri metodi vrednotenja odbora za ocenjevanje in neobstoj učinkovitosti tega odbora, pri čemer se graja njegova sestava;
                        
                     
         
               4.
            
            
               Četrti tožbeni razlog:
               
                           —
                        
                        
                           nejasnost in neustreznost izbirnih meril in meril za dodelitev ter upoštevanje merila, o katerem ponudniki niso bili obveščeni;
                        
                     
         
               5.
            
            
               Peti tožbeni razlog:
               
                           —
                        
                        
                           odbor za ocenjevanje ni zahteval dokazil o izobrazbi in prevajalskih izkušnjah ponudnikovega osebja.
                        
                     
         
      (1)  UL 2011/S 56-090374
   
      (2)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 74).